b'\n_START_ARTICLE_\nNad\xc5\xbeiai\n_START_PARAGRAPH_\nNad\xc5\xbeiai (Sanskritu: N\xc4\x81\xe1\xb8\x8di) - hinduizmo dvasin\xc4\x97se praktikose yra laikomi energetiniai kanalai \xc5\xbemogaus subtiliajame k\xc5\xabne. Yra trys pagrindiniai nad\xc5\xbeiai: Sushumna nad\xc5\xbeis \xe2\x80\x93 centrinis energetinis kanalas, o Ida ir Pingala nad\xc5\xbeiai - kylantis ir besileid\xc5\xbeiantis kanalai. Taip pat yra smulkesni energetiniai nad\xc5\xbeiai - kitaip - kanalai arba meridianai, per nervus sujungiantys subtiliuosius k\xc5\xabnus su grubiuoju. Energetinis nad\xc5\xbei\xc5\xb3 tinklas (j\xc5\xb3 priskai\xc4\x8diuojama iki 350 t\xc5\xabkstan\xc4\x8di\xc5\xb3) taip pat jungia eterin\xc4\xaf m\xc5\xabs\xc5\xb3 dvyn\xc4\xaf su auk\xc5\xa1tesniais vibraciniais k\xc5\xabnais (emociniu, mentaliniu, prie\xc5\xbeastiniu). Eteriniame k\xc5\xabne i\xc5\xa1ilgai per Sushumna nad\xc4\xaf yra i\xc5\xa1sid\xc4\x97s\xc4\x8diusios \xc4\x8dakros (energetiniai s\xc5\xabkuriai), kurie priima energij\xc4\x85 i\xc5\xa1 i\xc5\xa1or\xc4\x97s \xc4\xaf vid\xc5\xb3 ir spinduliuoja \xc4\xaf i\xc5\xa1or\xc4\x99.'